Ved opstillingen af budgettet for 2020 blev der foretaget et skøn over indtægterne for både det beløb, der kunne forventes opkrævet i løbet af regnskabsåret 2020, og for det beløb, som kunne forventes fremført fra regnskabsåret 2019 til regnskabsåret 2020. Dette skøn androg 1 071 mio. EUR og blev taget i betragtning, da budgetmyndigheden vedtog budgettet for 2020. Skønnet omfatter bl.a.:

Det fremgår af artikel 43 i forordning (EU) nr. 1306/2013 om bl.a. finansiering af den fælles landbrugspolitik , at indtægter fra finansielle korrektioner i henhold til afgørelserne om regnskabsafslutning og efterprøvende regnskabsafslutning, indtægter fra uregelmæssigheder og indtægter fra mælkeafgiften betragtes som formålsbestemte indtægter, der skal anvendes til finansiering af EGFL-udgifter. Ifølge disse regler kan formålsbestemte indtægter anvendes til at finansiere alle former for EGFL-udgifter. I tilfælde af at en del af disse indtægter ikke anvendes, fremføres denne del automatisk til det efterfølgende regnskabsår.

Specifikt var der af de vedtagne EGFL-forpligtelsesbevillinger for politikområde 05 (Landbrug og udvikling af landdistrikter) på i alt 43 410,1 mio. EUR afsat 2 530,1 mio. EUR til interventioner på landbrugsmarkederne under kapitel 05 02, mens der var afsat 40 621,0 mio. EUR til direkte betalinger under kapitel 05 03, 205,9 mio. EUR til revision af landbrugsudgifter under kapitel 05 07 og 41,4 mio. EUR til politisk strategi og koordination under kapitel 05 08.

Forskellen mellem forpligtelses- og betalingsbevillingerne beror på, at der anvendes opdelte bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsageligt salgsfremmende foranstaltninger for landbrugsprodukter, politisk strategi og koordineringsforanstaltninger i landbruget.

Den 15. oktober 2019 offentliggjorde Kommissionen ændringsskrivelse nr. 1 til budgetforslaget for 2020 med henblik på at øge forpligtelsesbehovet med 304,3 mio. EUR i forhold til budgetforslaget. Disse yderligere behov blev dog mere end opvejet af stigningen på 354 mio. EUR i de formålsbestemte indtægter, som forventes at være til rådighed i 2020. Som følge heraf blev de forpligtelsesbevillinger, der anmodes om til EGFL i ændringsskrivelsen, reduceret med 49,7 mio. EUR i forhold til budgetforslaget.

Budgetforslaget for 2020 blev vedtaget af Kommissionen den 5. juli 2019. De foreslåede forpligtelsesbevillinger til EGFL beløb sig i alt til 43 531,8 mio. EUR. Rådet vedtog sin holdning til budgetforslaget for 2020 den 3. september 2019 og reducerede forpligtelsesbevillingerne til EGFL med 239,9 mio. EUR. Europa-Parlamentet vedtog sin holdning den 23. oktober 2019 og forhøjede forpligtelsesbevillingerne til EGFL med 32 mio. EUR i forhold til budgetforslaget.

For regnskabsåret 2020 beløb de reelt udnyttede forpligtelsesbevillinger sig til 44 314 835 114,1 EUR, mens de reelt udnyttede betalingsbevillinger beløb sig til 44 254 553 109,3 EUR. Nærmere oplysninger om gennemførelse af bevillinger under delt forvaltning findes i afsnit 3.2 nedenfor.

For disse ordninger svarer summen af budgetmyndighedens vedtagne bevillinger og de formålsbestemte indtægter til et samlet skøn over disponible bevillinger på

På budgettet for 2020 blev disse oprindeligt anslåede indtægter på 1 071 mio. EUR tildelt to ordninger, nemlig:

Gennemførelsen af EGFL-bevillingerne beløb sig til 44 314,8 mio. EUR. Disse udgifter blev finansieret over budgettets oprindelige bevillinger ved at udnytte de formålsbestemte indtægter til EGFL og et beløb fra ændringsbudget nr. 9. De formålsbestemte indtægter til EGFL består af hele beløbet på 348,2 mio. EUR, der var fremført fra 2019, og en del af de formålsbestemte indtægter, der blev opkrævet i 2020, svarende til 525,2 mio. EUR ud af et samlet beløb på 580,7 mio. EUR. Hvad angår politikområde 05, beløb EGFL-udgifterne til markedsforanstaltninger sig til 2 662,3 mio. EUR, og udgifterne til direkte betalinger beløb sig til 41 396,3 mio. EUR.

Kommissionen vedtog en afgørelse om betaling for hver af de tolv perioder i regnskabsåret. Endnu en afgørelse blev vedtaget i december til justering af de samlede fastlagte betalinger for året.

For hele regnskabsåret beløb de samlede månedlige betalinger sig til 44 011,7 mio. EUR. Under hensyntagen til beløb inddrevet i henhold til afgørelser om regnskabsafslutning og godtgørelse af tidligere suspenderede beløb, er der reelt blevet udbetalt 43 707,2 mio. EUR til medlemsstaterne.

De disponible forpligtelsesbevillinger til udgifter under direkte forvaltning på budgettet for 2020 udgjorde 160,3 mio. EUR. Der var i 2020 indgået forpligtelser for et beløb på 158,6 mio. EUR. Resten af disse bevillinger, dvs. 1,7 mio. EUR, bortfaldt.

På budgettet var der afsat 50 mio. EUR (99-posten) til dækning af udgifter i forbindelse med en særlig foranstaltning vedtaget for denne sektor. De berørte medlemsstater anvendte næsten det fulde loft for denne foranstaltning, og restbeløbet (0,5 mio. EUR) blev overført uden for artiklen. Denne budgetartikel blev også påvirket af private oplagringsforanstaltninger truffet i forbindelse med covid-19-pandemien. På budgettet for 2020 var der ikke afsat bevillinger til oplagringsforanstaltninger vedrørende oksekød, men der påløb imidlertid en række omkostninger (0,1 mio. EUR).

Der var budgetteret med 234,4 mio. EUR, heraf 232 mio. EUR til POSEI (eksklusive direkte betalinger) under budgetkonto 05 02 11 04. Der blev foretaget en overførsel på 6,7 mio. EUR uden for budgetartiklen.

Hvad angår salgsfremmende foranstaltninger under direkte forvaltning af Europa-Kommissionen, forpligtede Kommissionen bevillinger for det samlede beløb (100,9 mio. EUR), der var afsat på budgettet til disse betalinger.

På budgettet var der afsat bevillinger på 1 026,1 mio. EUR til dækning af de forventede behov for alle foranstaltninger i denne sektor. Der blev foretaget en overførsel på 30,6 mio. EUR med henblik på dækning af den samlede gennemførelse, som beløb sig til 1 056,7 mio. EUR. Udgifterne omfatter også de støtteforanstaltninger, der blev vedtaget i midten af 2020 for at imødegå covid-19-pandemiens indvirkning på vinsektoren, navnlig 250,2 mio. EUR til krisedestillation og 21,1 mio. EUR til kriseoplagring.

Der blev stillet bevillinger på i alt 902,7 mio. EUR til rådighed til dækning af de budgetmæssige behov for alle foranstaltninger i denne sektor. Budgetmyndigheden vedtog bevillinger på 700,5 mio. EUR, idet den tog hensyn til de anslåede formålsbestemte indtægter i denne sektor (150 mio. EUR). Endvidere blev der i løbet af regnskabsåret 2020 overført 69,8 mio. EUR fra andre budgetposter, der henhører under samme kapitel. Derudover blev budgettet ved ændringsbudget nr. 9/2020 styrket med 48,7 mio. EUR. De udgifter, der er afholdt af medlemsstaterne i 2020, beløb sig til 902,7 mio. EUR.

Den samlede gennemførelse (af forpligtelsesbevillinger) for dette kapitel beløb sig til 2 662,3 mio. EUR og blev finansieret af de vedtagne bevillinger på 2 530,1 mio. EUR og af formålsbestemte indtægter på 83,7 mio. EUR. Sidstnævnte skulle dække udgifterne i sektoren for frugt og grøntsager (nærmere oplysninger herom fremgår af punkt 3.2.1.2). På konti, hvor behovene oversteg budgetbevillingerne, blev de ekstra udgifter dækket ved hjælp af overførsler fra andre budgetkonti eller fra ændringsbudget nr. 9/2020. For markedsforanstaltninger, hvor der var et underforbrug af budgetbevillingerne, blev de disponible bevillinger overført til andre budgetkonti inden for EGFL med henblik på at dække yderligere udgifter efter behov (se bilag 2 for oplysninger om de foretagne overførsler).

På budgettet var der afsat disponible bevillinger på 71 mio. EUR til dækning af behovene for alle foranstaltninger under denne artikel. De udgifter, der er afholdt af medlemsstaterne, beløb sig kun til 50,0 mio. EUR. Forskellen på 21 mio. EUR blev overført til andre budgetartikler.

Udgifterne til særlig støtte til biavl beløb sig til 36,5 mio. EUR sammenlignet med de anslåede behov på 39 mio. EUR, der er medtaget på budgettet.

Der blev overført 18,5 mio. EUR fra "Andre foranstaltninger" uden for artiklen som følge af den lave udnyttelse af de ekstraordinære foranstaltninger i forbindelse med udbrud af aviær influenza i én medlemsstat.

3.2.1.9.Artikel 05 02 18: Skoleordninger

Udgifterne til skoleordninger beløb sig til 162,1 mio. EUR sammenlignet med de anslåede behov på 215,0 mio. EUR, der er medtaget på budgettet. Forskellen (52,9 mio. EUR) blev overført uden for artiklen til dækning af andre EGFL-udgifter. Den lave udnyttelse skyldes covid-19-pandemiens praktiske konsekvenser for gennemførelsen af disse ordninger, navnlig for uddelingen af mejeriprodukter samt frugt og grøntsager i skoleåret 2019/2020.

3.2.2.Kapitel 05 03: Direkte betalinger

Regnskabsåret 2020 var det femte år for gennemførelsen af reformen af de direkte betalinger, der blev besluttet i forbindelse med reformen af den fælles landbrugspolitik i 2013. De samlede betalinger for dette kapitel i budgettet beløb sig til 41 396,4 mio. EUR. Dette omfatter 462,5 mio. EUR til tilbagebetaling af direkte betalinger til landbrugere i forbindelse med finansiel disciplin, som finansieres med 466,8 mio. EUR fremført fra 2019 (se nærmere i punkt 3.2.2.4). De resterende betalinger (40 934,0 mio. EUR) blev finansieret af vedtagne bevillinger (40 621 mio. EUR) og af formålsbestemte indtægter (1 312 mio. EUR). Sidstnævnte blev anvendt til at dække en del af de afholdte udgifter til grundbetalingsordningen.

De samlede uudnyttede bevillinger beløb sig til 537,7 mio. EUR, hvoraf 533,5 mio. EUR er blevet fremført til regnskabsåret 2021. Heri indgår det uudnyttede beløb i krisereserven (478 mio. EUR) svarende til den reelt anvendte finansiel disciplin i 2020, som blev overført til budgetartikel 05 03 09 og dernæst fremført til 2021 som tilbagebetaling fra medlemsstaterne til de berørte landbrugere. De resterende formålsbestemte indtægter, der blev opkrævet i 2020 (55,5 mio. EUR), blev fremført til 2021.På konti, hvor behovene oversteg de vedtagne budgetbevillinger, blev de ekstra udgifter dækket ved hjælp af overførsler af vedtagne bevillinger fra andre budgetkonti eller af formålsbestemte indtægter.

I lyset af covid-19-pandemien vedtog Kommissionen en pakke med henblik på udbetaling af forhøjede forskud i forbindelse med direkte betalinger og for at gøre kontrollen mere fleksibel.

3.2.2.1.Artikel 05 03 01: Afkoblet direkte betalinger

De vigtigste ordninger, der finansieres med denne artikels bevillinger, er den generelle arealbetalingsordning (SAPS), grundbetalingsordningen (BPS), betaling for landbrugsmetoder, der er til gavn for klimaet og miljøet, omfordelingsbetalingen og betalingen til unge landbrugere. Alle støtteordninger under denne artikel er betalt uafhængigt af produktion, men på visse betingelser, såsom f.eks. overholdelse af krydsoverensstemmelse. De disponible bevillinger for 2020 til afkoblede direkte betalinger beløb sig til 35 459,3 mio. EUR, herunder de af budgetmyndigheden vedtagne bevillinger på i alt 34 574,0 mio. EUR, artikel- og kapiteloverførsler på 40,1 mio. EUR og formålsbestemte indtægter på 845,2 mio. EUR. Medlemsstaternes udgifter til alle ordninger under denne artikel beløb sig til 35 403,7 mio. EUR, svarende til 99,8 % af de disponible bevillinger.

3.2.2.2.Artikel 05 03 02: Andre direkte betalinger

Bevillingerne under denne artikel dækker udgifterne til "Andre direkte betalinger". Dette omfatter ordninger, hvor der på nøje fastlagte betingelser og inden for klare rammer stadig kan være en forbindelse mellem betaling og produktion. Som følge af reformen i 2013 blev der tilføjet ordninger under denne artikel i form af en frivillig ordning for koblet støtte og ordningen for små landmænd samt en række budgetposter, som kun omfattede relativt ubetydelige restbetalinger til ophørte ordninger.

På budgettet for 2020 var der afsat bevillinger på 5 569,0 mio. EUR til denne budgetartikel. Medlemsstaterne afholdt udgifter på 5 530,0 mio. EUR, hvilket er en smule mindre end de bevillinger, der var afsat på budgettet.

3.2.2.3.Artikel 05 03 09: Tilbagebetaling af direkte betalinger til landbrugere fra bevillinger, der er fremført i forbindelse med finansdisciplin

Budgetmyndigheden har ikke afsat bevillinger til denne artikel. Denne artikel har til formål at indsamle de vedtagne ikkeforpligtede bevillinger i den uudnyttede krisereserve, der er fremført for at finansiere tilbagebetalingen af finansdisciplinen vedrørende direkte betalinger .

Af et beløb på 466,8 mio. EUR, svarende til den finansdisciplin, der blev anvendt i regnskabsåret 2019 og fremført til budgettet for 2020 med henblik på tilbagebetaling, tilbagebetalte medlemsstaterne 462,5 mio. EUR. Forskellen på 4,3 mio. EUR blev tilbageført til budgettet for 2020 med henblik på returnering af beløbet til medlemsstaterne ved hjælp af et ændringsbudget i det følgende regnskabsår.

3.2.2.4.Artikel 05 03 10: Reserve til kriser i landbruget

Bevillingerne under denne artikel skal at dække udgifter til foranstaltninger, som er nødvendige for at håndtere større kriser, der påvirker landbrugsproduktionen eller -distributionen. Krisereserven oprettes ved i begyndelsen af hvert år at anvende en nedsættelse af de direkte betalinger ved hjælp af ordningen for finansiel disciplin, jf. artikel 25 og 26 i forordning (EU) nr. 1306/2013 og artikel 8 i forordning (EU) nr. 1307/2013 . I 2020 blev krisereserven på 478,0 mio. EUR ikke udnyttet.

Ved udgangen af 2020 blev de vedtagne ikkeforpligtede bevillinger svarende til beløbet for den reelt anvendte finansiel disciplin i ansøgningsåret 2019 derfor overført til budgetartikel 05 03 09 til fremførsel til det følgende regnskabsår til finansiering af tilbagebetalingen af den finansdisciplin, som blev pålagt landbrugerne i kalenderåret 2020.